ΕΝΟΤΗΤΑ 1 


Το μήλο κάτω απ’ τη µηλιά θα πέσει 


οά 1,1 


Η Λωξάντρα εἶναι µια µεγαλόσωμη καλόκαρδη γυναίκα. Γεννήθηκε και έζησε στην 
Κωνσταντινούπολη. Είναι γνωστή για την πίστη της στον Θεό, τη Φιλοξενία της και την 
αγάπη της για τη μαγειρική και το φαγητό. Παντρεύεται σε µεγάλη ηλικία έναν χήρο, τον 
Δημητρό, µε τέσσερα παιδιά: τον Επαμεινώνδα, τον Θεόδωρο, τον Γιώργο και την Αγαθώ. 
Όλα τα παιδιά την αγαπούν πολύ. Μόνο ο Θεόδωρος δεν τη θέλει στην αρχή. Η Λωξάντρα, 
όμως, καταφέρνει γρήγορα να τον κερδίσει. Έτσι κι εκείνος τη φωνάζει «μαμά» ή «νενέκα». 
Μετά από έξι χρόνια γάμου η Λωξάνδρα κάνει δικά της παιδιά, τον Αλέκο καιτην Κλειώ. 

Η ζωή στην Κωνσταντινούπολη περνάει ήρεμα µε καθημερινές συζητήσεις, 
κουτσομπολιό µε τη νύφη της, την Ελεγκάκη, και πολλές ιστορίες από το παρελθόν. Τα 
χρόνια περνούν και τα παιδιά μεγαλώνουν. Ο Επαμεινώνδας γίνεται ναυτικός και ο 
Θεόδωρος ένας πολύ πλούσιος έμπορος. Ο Γιώργος ανοίγει ένα μαγαζάκι και η Αγαθώ 
κάνει τη δική της οικογένεια. Ο Αλέκος σπουδάζει και η Κλειώ μένει στο σπίτι µε τη μητέρα 
της. Ο άντρας της Λωξάνδρας πεθαίνει και σιγά σιγά τα πράγµατα αλλάζουν για αυτήν. 
Αρχίζει να γερνάει και έχει µαζίτης µόνο την Κλειώ, η οποία ακόµη είναι ελεύθερη. 

Μια µέρα ο Επαμεινώνδας επιστρέφει από ένα ταξίδι µαζί µε έναν συνάδελφό του 
από τα καράβια, τον Γιωργάκη. Αυτός ερωτεύεται την Κλειώ και µετά από ένα χρόνο 
παντρεύονται. Κάνουν ένα κοριτσάκι, τη Ρωξάνη, που η Λωξάνδρα τη φωνάζει Άννα. 

Έρχεται σιγά-σιγά νέος αιώνας, ο εικοστός. Η Λωξάντρα, η Κλειώ και η Άννα 
αποφασίζουν να φύγουν από την Κωνσταντινούπολη και να πάνε στην Ελλάδα. Έτσι 
ξεκινούν για την Αθήνα, για µια πατρίδα µε νέα ήθη και έθιµα. 

Η κυρά Λωξάντρα γίνεται πολύ αγαπητή και στην Αθήνα. Όλοι αγαπούν τη γριά 
Πολίτισσα κι αυτή ζει όμορφα στη µεγάλη πόλη. Υπάρχουν, όµως, και πολλά προβλήµατα. 
Ο Γιωργάκης εγκαταλείπει την οικογένειά του και οι τρεις γυναίκες αποφασίζουν να 
επιστρέψουν στην Κωνσταντινούπολη. Σιγά σιγά, η Λωξάντρα χάνει αγαπημένα της 
πρόσωπα, παιδιά, φίλους, συγγενείς κοντινούς και μακρινούς. Είναι πια μόνη, πολύ μεγάλη 
και ἄρρωστη. Πεθαίνει τελικά το 1914, όταν μια καινούρια εποχή αρχίζει για τον κόσμο, ο 
Α΄ παγκόσμιος πόλεμος. 


ΕΝΟΤΗΤΑ 2 


Αν δεν παινέσεις το σπίτι σου... 


εα 1, 7 


Άρης: Παρακαλώ. 

Τάσος: Γεια σου, Άρη. 

Άρης: Γεια σου, Τάσο! Τι κάνεις; 

Τάσος: Άσε, Άρη. Έχω πολύ τρέξιμο. Αγοράσαµε καινούριο σπίτι µε τη γυναίκα 
µου και ξεκινήσαμε ανακαίνιση. 

Άρης: Σοβαρά! Πότε; Καλορίζικο! 

Τάσος: Έχει ένα μήνα που υπογράψαµε τα συμβόλαια. 

Άρης: Σε ποια περιοχή είναι το σπίτι; 

Τάσος: Στο κέντρο. Είναι είκοσι ετών και ο προηγούμενος ιδιοκτήτης το άφησε 
σε πολλή άσχηµη κατάσταση. 

Άρης: Δηλαδή; 

Τάσος: Ε, να.. τα υδραυλικά του σπιτιού θέλουν επισκευή. Οι βρύσες στάζουν, 
οι σωλήνες εἶναι σπασμένοι. Υπάρχουν και διάφορες ζημιές στο 
μπάνιο γι’ αυτό και έχει υγρασία στους τοίχους. Επίσης, πρέπει να 
αλλάξουμε τα κουφώματα, αλλά και τα πλακάκια στο πάτωμα, γιατί 
θέλουμε να βάλουμε ξύλινο. 

Άρης: Μάλιστα. Δηλαδή θέλει πολλή δουλειά. 

Τάσος: Ναι αλλά ευτυχώς τα συνεργεία που πήραμε είναι πολύ καλά και 
δουλεύουν πολύ γρήγορα. 

Άρης: Αλήθεια, πόσο θα κοστίσει η ανακαίνιση; 

Τάσος: Υπολογίζω γύρω στις δέκα χιλιάδες ευρώ. Ευτυχώς το σπίτι το 
αγοράσαµε σε καλή τιµή, αλλά έχουµε και τα έξοδα των συμβολαίων, 
τους φόρους... 

Άρης: Και µε το παλιό σπίτι, τι θα κάνετε, θα το νοικιάσετε; 

Τάσος: Όχι, δεν µας συμφέρει. Μάλλον θα το πουλήσουμε. 

Άρης: Και πότε µε το καλό θα γίνει η μετακόμιση; 

Τάσος: Πιστεύω πως σε κανένα τρίμηνο θα είμαστε έτοιμοι. 

Άρης: Μπορώ να βάλω και εγώ ένα χέρι στη μετακόμιση, αν θέλετε. 

Τάσος: Σε ευχαριστώ, Άρη, αλλά θα τα αναλάβει όλα η μεταφορική εταιρία που 
βρήκαμε. Εσύ, επειδή είναι και η δουλειά σου, θέλω να µας βοηθήσεις 
στη διακόσμηση του σπιτιού. 

Άρης: Ναι, Φυσικά, µε µεγάλη µου χαρά. Τι έχετε στο μυαλό σας; Κλασική ή 
μοντέρνα; 

Τάσος: Η Όλγα θέλει μοντέρνα διακόσμηση και επίπλωση, εγώ, ξέρεις, 
προτιμώ κάτι πιο κλασικό. 

Άρης: Ε, καλά, θα δω τι μπορώ να κάνω για να τα συνδυάσουµε και τα δύο. Θα 

αγοράσετε καινούρια ἐπιπλα; 

Τάσος: Λέμε να κρατήσουμε κάποια που αρέσουν και στους δυο μας. Τα 
υπόλοιπα θα τα δώσουμε στη μητέρα της Όλγας. Οι δικοί της έχουν 
ένα πολύ μεγάλο διώροφο σπίτι και μπορούν να τα πάρουν. 

Άρης: Και για πες, πώς είναι το σπίτι σας, μεγάλο, μικρό; 

Τάσος: Είναι ἑνα πολύ ευρύχωρο τριάρι ρετιρέ, µε µεγάλη βεράντα και ωραία 
θέα στην πόλη. Είναι πολύ φωτεινό και έχει ατοµική θέρµανση µε 
Φυσικό αέριο. Ευτυχώς, όπως µας είπε ο προηγούμενος ιδιοκτήτης, 


δεν έχει πολλά κοινόχρηστα. Πέρνα να το δεις, αν σε βολεύει το 
σαββατοκύριακο. 

Άρης: Αυτό το σαββατοκύριακο δεν µε βολεύει. Θα εἶμαι στο εξοχικό µου, στη 
Χαλκιδική. Μπορώ να περάσω, όµως, µέσα στην εβδομάδα. Θα το δω 
και έτσι θα πάρω και καμιά ιδέα για τη διακόσμηση. 

Τάσος: Τέλεια. Θα σε περιμένουμε και .. χρωστάμε κέρασμα! 

Άρης: Οκ, Καλό απόγευμα. 

Τάσος: Γεια σου, Άρη. Σε ευχαριστώ. 


ΕΝΟΤΗΤΑ 3 


Για όλα υπάρχει χρόνος 


εα 1, 12 


Και περνάμε στο επόμενο θέµα της εκπομπής µας, τους 5ΤΟΜΡ, ένα μοναδικό καλλιτεχνικό 
συγκρότημα. Θυμίζουν κωμωδία βωβού κινηματογράφου αλλά δεν είναι. 
ΦΤΟΜΡ σημαίνει χτυπάω το πόδι δυνατά. 

Οχτώ καλλιτέχνες από κάθε γωνιά του πλανήτη δημιουργούν ήχους από απίθανα 
αντικείμενα! Ντύνονται µε απλά ρούχα, χτυπούν τενεκέδες, κουβάδες, βαρέλια ακόµα και 
νεροχύτες. Βγάζουν ήχο από µια εφημερίδα, έναν αναπτήρα, µια σκούπα ή ένα σωλήνα. 
Εδώ και 20 χρόνια οι 5ΤΟΜΡ µε µια «μαγική» δύναμη αξιοποιούν κάθε αντικείµενο και 
συνθέτουν μουσική. Τα πάντα μπορούν να γίνουν μουσικό όργανο στα χέρια τους! Κάνουν 
εντυπωσιακές παραστάσεις µε μουσική και χορό και μαγεύουν το κοινό. Τα σκηνικά και ο 
φωτισμός, ο ήχος και η κίνηση είναι πάντα μοναδικά. 

Όλα ξεκίνησαν σαν ένα παιχνίδι. Το παιχνίδι, όµως, αυτό στη συνέχεια κέρδισε 
παγκόσμια βραβεία, και µια υποψηφιότητα για Όσκαρ στην ταινία μικρού μήκους 
"Σκούπες". 

Μετά από 20 χρόνια καριέρας και περιοδείες σε όλο τον κόσμο, οι 5ΤΟΜΡ 
συνεχίζουν να μαγεύουν τους θεατές τους. Πάνω στη σκηνή πρωταγωνιστούν πάντα οχτώ 
καλλιτέχνες. Δεν εἶναι, όμως, πάντα οι ἰδιοι. Κάποιοι από αυτούς αλλάζουν σε κάθε 
περιοδεία. 

Τα µέλη της ομάδας είναι ταυτόχρονα ηθοποιοί, μουσικοί και χορευτές. Σε κάθε 
παράσταση υπάρχει συγκεκριμένη σκηνοθεσία και χορογραφίες. Πάντα, όµως, υπάρχει και 
αυτοσχεδιασμός. Έτσι ποτέ οι παραστάσεις δεν είναι ίδιες μεταξύ τους. 

Οι εμφανίσεις τους στη χώρα µας θα εἰναι περιορισμένες. Μέχρι τις 29 
Σεπτεμβρίου θα βρίσκονται στην Αθήνα και από τις 2 έως τις 6 Οκτωβρίου στο Μέγαρο 
Μουσικής Θεσσαλονίκης. 

Οι τιµές των εισιτηρίων είναι από 20 ως 60 ευρώ και 15 ευρώ για Φοιτητές και 
άνεργους. Εισιτήρια προπωλούνται στο Σύνταγμα για την Αθήνα και στην Πλατεία 
Αριστοτέλους για τη Θεσσαλονίκη. 


ΕΝΟΤΗΤΑ 4 


Πες µου τον φίλο σου, να σου πω ποιος εἶσαι 











(4 1, 17 
ΣΧΟΛΙΚΗ ΒΙΑ -) ΜΟΡΦΕΣ ΠΑΡΑΓΟΝΤΕΣ ΤΟΠΟΣ 
9 Σωματική (χειρονομίες, |! «9 Αδυναµία άμυνας 9 Σχολείο 
χτυπήματα, σπρωξίματα, ο Ευαισθησία ο Παιδική χαρά 
ξυλοδαρμός) 9 Εθνικότητα 9 Αθλητικές δραστηριότητες 
9 Λεκτική (πειράγματα, ο Βάρος 9 Δρόμος 
παρατσούκλια, κοροϊδία, ! Αναπηρία 
βρισιές, προσβολές) 9 Σχολική επίδοση 
9 Ψυχολογική (απειλές, 
κλοπές) 


9 Κοινωνική (αποκλεισμός, 
απομόνωση απὀ παρέες 
και ομαδικά παιχνίδια) 

9 Ηλεκτρονική (απειλητικά 
μηνύματα, δημοσιοποίηση 
προσωπικών βίντεο ή 
Φωτογραφιών στο 
διαδίκτυο) 











Γιώργος: Είμαι ο Γιώργος και πηγαίνω πρώτη Γυμνασίου. Μου αρέσει πολύ το διάβασμα. 
Το σχολείο, όµως, δεν µου αρέσει. Είναι κάποια παιδιά που φέρονται πολύ 
άσχημα. Με κοροϊδεύουν, επειδή εἶμαι κοντός και φοράω γυαλιά. Δεν µου 
κάνουν παρέα και δεν µε αφήνουν να συμμετέχω στην ομάδα τους στο 
ποδόσφαιρο ή σε άλλα αθλήματα... Μου λένε ότι δεν τρέχω γρήγορα, ότι 
κουράζομαι εύκολα και ότι, όποια ομάδα µε διαλέγει, πάντα χάνει. Χθες µου 
έριξαν επίτηδες όλα τα βιβλία και τα τετράδιά µου από το θρανίο στο πάτωμα. 
Όταν έσκυψα να τα μαζέψω, γελούσαν... Είμαι απογοητευμένος. Νιώθω πολύ 
μόνος». 

Κατερίνα: Με λένε Κατερίνα: Φέτος τελειώνω το Γυμνάσιο. Δεν µου αρέσει το σχολείο γιατί 
έχω άγχος. Στο σπίτι περνάω πιο καλά. Τα παιδιά στο σχολείο µε πειράζουν 
επειδή εἶμαι παχουλή. Με βρίζουν και µε προκαλούν σε καβγά αλλά δεν 
αντιδρὠ. Φοβάμαι μήπως κάνουν κάτι χειρότερο. Μια μέρα πέρυσι θυμάμαι, 
ήμουν στον δρόµο για το σχολείο. Ξαφνικά µε πλησίασαν κάποια κορίτσια από 
πιο µεγάλη τάξη και άρχισαν να µε χτυπούν. Προσπάθησα να ξεφύγω. Ἠμουν 
πολύ ταραγμένη. Ένιωσα µεγάλη ντροπή. Πήγα στο σχολείο τροµοκρατηµένη. 
Δεν το είπα, όµως, σε κανέναν, ούτε στους καθηγητές µου ούτε στη μαμά µου. 


Η σχολική βία και ο εκφοβισµός μεταξύ των μαθητών είναι ένα σοβαρό κοινωνικό 
πρόβλημα. Και είναι δυστυχώς παγκόσμιο. 

Στη σχολική βία ένα παιδί δέχεται συχνά επίθεση από ένα ή περισσότερα παιδιά. Η σχολική 
βία δεν εἶναι το απλό πείραγµα. Γίνεται συστηματικά και έχει στόχο τον σωματικό ή ψυχικό 
πόνο των θυμάτων. Τα παιδιά που εκφοβίζουν εἶναι συνήθως μεγαλύτερα σε ηλικία ή πιο 
μεγαλόσωμα από τα θύματά τους. Αντίθετα, τα παιδιά που γίνονται θύματα εἰναι 
ντροπαλά, μοναχικά και μικρόσωμα. 





Υπάρχουν διάφορες μορφές σχολικής βίας. Η σωματική, η λεκτική, η Ψυχολογική και η 
κοινωνική. Τα τελευταία χρόνια παρουσιάζεται µια νέα µορφή σχολικής βίας. Αυτή 
εκδηλώνεται µέσα από το διαδίκτυο. 

ΑΝ ΕΙΣΑΙ ΘΥΜΑ ΣΧΟΛΙΚΗΣ ΒΙΑΣ, ΔΕΝ ΕΙΣΑΙ ΜΟΝΟΣ! ΜΗ ΦΟΒΑΣΑΙ ΜΗ ΝΤΡΕΠΕΣΑΙ! ΔΕΝ 
ΦΤΑΙΣ ΕΣΥ. Μην πιστεύεις αυτά που λένε. Μην απαντάς στις κοροϊδίες, µη στεναχωριέσαι, 
µη δίνεις καμιά σημασία. Αν επιμένουν, κοίταξέ τους στα μάτια και πες τους καθαρά και 
σταθερά ΣΤΑΜΑΤΑ ή ΠΑΡΑΤΑ ΜΕ ΗΣΥΧΟ και φύγε. 

ΥΠΑΡΧΕΙ ΒΟΗΘΕΙΑ! Μίλα στον δάσκαλό σου, στην οικογένειά σου. Δεν εἶναι ντροπή να 
μιλήσεις. Αν σωπάσεις, δεν λύνεις το πρόβλημα. 


ΕΝΟΤΗΤΑ 5 


Όρτσατα πανιά!!! 


ο 1, 23 


Σας αρέσει να ταξιδεύετε µε αεροπλάνο; Αν ναι, ακουλουθήστε τις συμβουλές µας. Θα σας 
βοηθήσουν να οργανώσετε το ταξίδι σας. 


9 Για να βγάλετε εισιτήριο, πρέπει να δώσετε τα προσωπικά σας στοιχεία. Συνήθως οι 
αεροπορικές εταιρίες ζητούν το όνομα, την ημερομηνία γέννησης, το φύλο, τον 
αριθµό διαβατηρίου, την ηµεροµηνία λήξης του καθώς και τη χώρα ἐκδοσής του. 
Προσέξτε. Σε µερικές χώρες είναι απαραίτητη και η βίζα, εκτός από το διαβατήριο. 
Γι αυτό ρωτήστε από πριν την αεροπορική εταιρεία, την πρεσβεία ή το προξενείο 
της χώρας όπου θα ταξιδέψετετι χρειάζεται για το ταξίδι σας. 


ο Ζητήστενα μάθετε τη διαδρομή της πτήσης. Πρέπει να ξέρετε, αν θα φτάσετε στον 


προορισμό σας µε µία ή περισσότερες πτήσεις. Αν υπάρχει ενδιάµεσος σταθμός, 
ρωτήστε αν θα αλλάξετε αεροπλάνο. 


9 Εάν γίνει ακύρωση της πτήσης σας, η αεροπορική εταιρεία πρέπει να σας 
αποζημιώσει. Πρέπει να σας επιστρέψει τα χρήματα του εισιτηρίου ή να σας βρει 
άλλη πτήση. Αν η πτήση σας έχει πολύ µεγάλη καθυστέρηση, περισσότερη από 
πέντε ώρες, µπορείτε να την αλλάξετε ή να ζητήσετε πίσω τα χρήματά σας. 


9 Πριν φύγετε από το σπίτι, πρέπει να ξέρετε τον αριθµό και το βάρος των 
αποσκευών σας. Αν οι βαλίτσες σας είναι πιο βαριές από το βάρος που επιτρέπει η 
αεροπορική εταιρεία, θα πληρώσετε πρόστιµογια το υπέρβαρο. 


ο Σε κάθε ταξίδι πρέπει να βρίσκεστε στο αεροδρόμιο δυο µε τρεις ώρες πριν την 
πτήση. Μόλις φτάσετε στο αεροδρόµιο, βρείτε από ποια έξοδο αναχωρεί η πτήση 
σας. Τέλος πρέπει να έχετε πάντα µαζί σας το διαβατήριο και το εισιτήριό σας. 


ο Κατά τη διάρκεια του ταξιδιού πρέπει να είστε προσεκτικοί. Να είστε δεμένοι µε τη 
ζώνη ασφαλείας σε όλη τη διάρκεια της πτήσης, όχι µόνο κατά την απογείωση και 
την προσγείωση. Μη σηκώνεστε από τη θέση σας, όταν το σήµα της ζώνης 
ασφαλείας είναι αναμμένο. 


9 Κλείστε τα κινητά τηλέφωνα ή άλλες ηλεκτρονικές συσκευές κατά τη διάρκεια της 
πτήσης. 


9 Πριν την απογείωση το προσωπικό του αεροπλάνου θα σας δώσει οδηγίες για την 
ασφάλειά σας. Διαβάστε το ενημερωτικό φυλλάδιο που βρίσκεται στο μπροστινό 
σας κάθισμα. 


ΕΝΟΤΗΤΑ 6 


Η φτήνια τρώειτον παρά 


ο 1,29 


Δημοσιογράφος: Καλημέρα σας. Σήµερα έχουµε Κοντά µας δύο πολύ ικανούς εμπόρους 
που τα τελευταία χρόνια έχουν µεγάλη επιτυχία στις πωλήσεις 
προϊόντων µέσα από το διαδίκτυο. Κυρία Θεοδώρου, κύριε Κοσμίδη, 
χαίρομαι που είστε σήµερα μαζί µας. Κυρία Θεοδώρου, ας ξεκινήσουμε 
από εσάς. Πόσα χρόνια λειτουργεί το ηλεκτρονικό σας κατάστημα; 


κ. Θεοδώρου: Ξεκινήσαμε το ηλεκτρονικό εμπόριο από το 2003. Βέβαια, όπως ίσως 
γνωρίζετε, έχουµε ήδη ένα φυσικό κατάστημα στο κέντρο της Αθήνας από 
το 1998. 


Δημοσιογράφος: Γιατί ξεκινήσατε το διαδικτυακό εμπόριο; 


κ. Θεοδώρου: Ακολουθούμε τις ανάγκες της εποχής. Τα τελευταία χρόνια πολλοί Έλληνες 
κάνουν τις αγορές τους από το διαδίκτυο. Εμείς προσπαθούμε να 
εξυπηρετήσουμε και αυτούς που θέλουν να ψωνίζουν απευθείας από το 
κατάστημά µας αλλά και εκείνους που επιμένουν διαδικτυακά. 


Δημοσιογράφος: Πολύ ωραία. Εσείς, κύριε Κοσμίδη, είστε έμπορος επίπλων µέσα από το 
διαδίκτυο. Τι έχετε να µας πείτε για τις διαδικτυακές αγορές; Νομίζω ότι 
είστε κι εσείς αρκετά χρόνια στο χώρο αυτό. 


κ. Κοσμίδης: Ναι, από το 2007 και μετά. Τα τελευταία χρόνια ο κόσμος θέλει να ψωνίζει 
παπούτσια, ρούχα ακόµα και έπιπλα από το σπίτι ή τη δουλειά του. Δεν θέλει 
να σπαταλάει τα χρήματά του, και να χάνει τον χρόνο του στους δρόμους της 
αγοράς. Έτσι κι εγώ µε την αδελφή µου μπήκαμε στον χώρο των 
ηλεκτρονικών πωλήσεων χωρίς να έχουµε καμία προηγούμενη εμπειρία από 
το εμπόριο. 


Δημοσιογράφος: Γιατί οι πελάτες σας ψωνίζουν από τον διαδικτυακό τόπο σας; Κύρια 
Θεοδώρου; 


κ. Θεοδώρου: Στο διαδίκτυο οι πελάτες µας βρίσκουν όλο τον χρόνο εκπτώσεις και 
προϊόντα σε τιµές ευκαιρίας. Η αποστολή των προϊόντων γίνεται άµεσα. 
Για τους πελάτες µας που μένουν στην ἴδια ή σε κάποια πολύ κοντινή 
πόλη µε µας το προϊόν φτάνει την επόµενη μέρα απὀ την παραγγελία 
τους. Για εκείνους που μένουν πιο μακριά, το προϊόν φτάνει το πολύ σε 
δύο μέρες στο σπίτι τους. Η πληρωμή γίνεται µε πιστωτική κάρτα ή µε 
αντικαταβολή. 


Δημοσιογράφος: Κύριε Κοσμίδη; Γιατί να ψωνίσει κάποιος από την ιστοσελίδα σας; 


κ. Κοσμίδης: Γιατί έχουµε µεγάλη ποικιλία σε έπιπλα για όλο το σπίτι. Γιατί τα ἐπιπλά µας 
είναι πολύ καλής ποιότητας, έχουν ένα χρόνο εγγύηση και είναι σε πολύ 
καλές τιµές. Όλο τον χρόνο κάνουμε προσφορές, για να μπορούν όλοι οι 
πελάτες µας να αγοράσουν τα προϊόντα µας σε καλύτερες τιµές. Επίσης, για 


αγορές από 100 ευρώ και πάνω κάνουμε έκπτωση 5096 σε ένα ακόµη προϊόν. 
Τέλος, οι αγορές φτάνουν στον παραλήπτη µέσα σε δύο μέρες όπου κι αν 
μένει. 


Δημοσιογράφος: Υπάρχουν έξοδα αποστολής; 

κ. Κοσμίδης: Όχι, οι πελάτες µας δεν πληρώνουν τίποτα για την αποστολή των προϊόντων. 
Δημοσιογράφος: Κυρία Θεοδώρου; 

κ. Θεοδώρου: Ναι, υπάρχουν κάποια πολύ μικρά έξοδα αποστολής. 


Δημοσιογράφος: Πολλοί καταναλωτές προτιμούν τα Φυσικά καταστήµατα από το 
διαδίκτυο. Υποστηρίζουν ότι εκεί μπορούν να δουν από κοντά τα 
προϊόντα και να τα δοκιμάσουν, αν είναι ρούχα ή παπούτσια. Ποια είναι 
η δική σας άποψη πάνω σε αυτό; 


κ. Θεοδώρου: Μέχρι ένα σηµείο έχουν δίκιο. Στα φυσικά καταστήµατα οι καταναλωτές 
μπορούν να δοκιμάσουν δέκα ζευγάρια παπούτσια ή δέκα μπλουζάκια και 
να πάρουν αυτό που τους ταιριάζει. Όμως, και µέσα από το διαδίκτυο έχουν 
αυτή τη δυνατότητα. Μπορούν να αγοράσουν ένα προϊόν, να το 
δοκιμάσουν και να το επιστρέψουν αν δεν τους κάνει ή αν δεν τους αρέσει 
τελικά. Έχουν τη δυνατότητα να παραγγείλουν κάποιο ἀλλο. Επίσης, 
μπορούν να επιστρέψουν ένα προϊόν που έχει ελάττωμα. Εμείς θα τους 
στείλουμε ένα καινούριο ή θα τους επιστρέψουµε τα χρήματα τους. 


Δημοσιογράφος: Τοίδιο συμβαίνει και σε σας, κύριε Κοσμίδη; 


κ. Κοσμίδης: Ναι, σχεδόν. Αν θέλει κάποιος να αλλάξει χρώμα, διάσταση ή κάποιο 
ελαττωματικό είδος μάς το επιστρέφει και του στέλνουµε αυτό ακριβώς 
που θέλει. Σε καμιά περίπτωση δεν επιστρέφουµε τα χρήματα. Η πληρωμή 
δεν γίνεται µε µετρητά παρά µόνο µε πιστωτική κάρτα. 


Δημοσιογράφος: Κυρία Θεοδώρου, κύριε Κοσμίδη, σας ευχαριστώ για την πολύ ωραία 
συζήτηση. | 


ΕΝΟΤΗΤΑ 7 
Ένα μήλο την ηµέρα... 


(42,1 


Γιάννης: Έλα, Μαρία µου, τι κάνεις; Περαστικά. 
Μαρία: Γεια σου, Γιάννη, ευχαριστώ πολύ. Τα έμαθες, ε; 


Γιάννης: Ναι, κάτι µου εἰπε βιαστικά χθες ο Γιώργος. Ἠσουν, λέει, στο νοσοκομείο έπαθες 
κάποια αλλεργία; 


Μαρία: Όχι, όχι αλλεργία, τροφική δηλητηρίαση έπαθα. 

Γιάννης: Μα, καλά... πώς ...τι ἔφαγες; 

Μαρία: Θα σου τα πω όλα µετη σειρά. Έχεις χρόνο; 

Γιάννης: Ναι, φυσικά γι αυτό σε πήρα. Σ’ ακούω. 

Μαρία: Λοιπόν, την προηγούµενη Κυριακή βγήκαμε για φαγητό µε τον Παύλο και τη Μίνα 
και πήγαμε σε µια ψαροταβέρνα. Εγὠ βασικά ήθελα περισσότερο να πάμε για 
κρέας αλλά τελικά τους έκανα τη χάρη. Φάγαμε, λοιπόν, κυρίως θαλασσινά, 
καλαμαράκια, χταπόδι, γαρίδες και μύδια. Κάποιο από αυτά µε πείραξε, μάλλον τα 
μύδια. 

Γιάννης: Πόπο! Και τι ακριβώς έπαθες; 

Μαρία: Ε, να αφού φάγαμε τα θαλασσινά, πέντε µε έξι ώρες αργότερα, το απόγευμα 
δηλαδή άρχισα να ζαλίζομαι και να έχω πυρετό. Πονούσε πάρα πολύ το στομάχι 
µου, έκανα εµετό και ένιωθα πολύ κουρασμένη. Κατάλαβα ότι κάποιο Φαγητό µε 
πείραξε. 

Καλέσαμε ασθενοφόρο και µε πήγαν στο νοσοκομείο. Εκεί να δεις τι γινόταν. Με 
πήγαν στα επείγοντα, είχε πολύ κόσμο. Άλλοι µε σπασμένα χέρια ή πόδια, άλλοι 
µε κατάγματα στο σώμα να περιμένουν να βγάλουν ακτινογραφία. 


Γιάννης: Από τροχαία ατυχήματα φαντάζομαι. 


Μαρία: Ναι, οι περισσότεροι. Εκεί κατάλαβα πόσο σηµαντικό εἶναι να φοράμε κράνος, 
ζώνη ασφαλείας, να προσέχουμε στις διασταυρώσεις και στα φανάρια και γενικά 
να ακολουθούμε τον κώδικα οδικής κυκλοφορίας. 


Γιάννης: Και για πες, τι έγινε µε σένα; 


Μαρία: Λοιπόν, αφού περίμενα καμιά ώρα, µε εξέτασε ο παθολόγος και µου έκαναν 
εξετάσεις αίματος. Τα αποτελέσµατα; Τροφική δηλητηρίαση. 


Γιάννης: Σου έδωσαν κάποιο φάρμακο; 

Μαρία: Όχι, δυστυχώς για την τροφική δηλητηρίαση δεν υπάρχει κάποιο φάρμακο ή 
παυσίπονο. Μου είπαν, όµως, ότι πρέπει να προσέχω πολύ τη διατροφή µου για 
τις επόµενες μέρες και να µην κουράζομαι. 


Γιάννης: Και τι πρέπει να τρως; 


Μαρία: Πρέπει να πίνω πολλά υγρά, να µην τρώω λιπαρά και βαριά φαγητά και καθόλου 
γαλακτοκομικά. Καλό κάνουν τα ζυμαρικά και το ρύζι. 


Γιάννης: Και µε τη δουλειά σου, τι έκανες; 


Μαρία: Είναι αδύνατον να πάω στο γραφείο έτσι όπως εἶμαι. Ευτυχώς πήρα τρεις μέρες 
αναρρωτική άδεια και κάθομαι σπίτι για ξεκούραση και για να συνέλθω εντελώς. 


Γιάννης: Α, ωραία. Λέω να περάσω αύριο το απόγευµα για να σε δω. Τι λες; 


Μαρία: Ναι, θέλω λίγη παρέα. Θα σε περιμένω να τα πούμε από κοντά.] 

ΕΝΟΤΗΤΑ 8 


Μάθε τέχνη κι ασ’ τηνε... 


εα 2, 7 


Δημοσιογράφος: Αγαπητοί µας ακροατές και αγαπητές µας ακροάτριες, καλημέρα σας. Στη 
σημερινή µας εκπομπή Φιλοξενούμε τον κύριο Αντωνίου. Ο κ. Αντωνίου 
είναι σύμβουλος καριέρας. Κύριε Αντωνίου, καλωσήρθατε. Πείτε µας 
ποιος είναι ο ρόλος των συμβούλων καριέρας; 


κ. Αντωνίου: Καλημέρα σας. Χαίρομαι πολύ που εἶμαι κοντά σας σήµερα. 

Ένας σύμβουλος καριέρας βοηθά τους πελάτες του σε οποιοδήποτε 
επαγγελματικό ζήτημα. Συγκεκριµένα βοηθά τους πελάτες τους να βάλουν 
επαγγελματικούς στόχους. Ξέρετε, συχνά πολλοί άνθρωποι δεν ξέρουν για 
ποια εργασία είναι κατάλληλοι ή δεν γνωρίζουν τι πρέπει να κάνουν για να 
πετύχουν επαγγελματικά. 

Ένας σύμβουλος µπορεί να τονίσει τα θετικά και να κρύψει τα αρνητικά 
σηµεία των πελατών του. Γνωρίζει δηλαδή πώς να τονίσει τα προτερήματα 
και τον δυναμισμότους και πώς να καλύψει τα μειονεκτήματά τους. 


Δημοσιογράφος: Ποια είναι τα χαρακτηριστικά των καλών συμβούλων καριέρας; 


κ. Αντωνίου: Η κατάρτιση και η µεγάλη επαγγελματική εμπειρία. Ένας ικανός σύμβουλος 
καριέρας πρέπει να γνωρίζει καλά την αγορά εργασίας, να γνωρίζει δηλαδή 
πολύ καλά την προσφορά και τη ζήτηση που υπάρχει για κάθε επάγγελμα. 
Πρέπει να έχει επαγγελματισμό και πολλές δεξιότητες, όπως αυτογνωσία, 
αποτελεσματική επικοινωνία και ικανότητα να ενθαρρύνει και να 
συμβουλεύει. 


Δημοσιογράφος: Σε ποιους εἶναι απαραίτητοι οι σύμβουλοι καριέρας; 


κ. Αντωνίου: Σε αυτούς που βρίσκονται στο ξεκίνημα της καριέρας τους αλλά και σε όσους 
είναι έμπειροι επαγγελματίες και σχεδιάζουν τα επόµενά τους βήματα. 


Δημοσιογράφος: Πολλοί φοιτητές πλέον πηγαίνουν σε συμβούλους καριέρας. Γιατί 
συμβαίνει αυτό; Μήπως επειδή τώρα πια τα πανεπιστήμια δεν 
συνδέονται µε την αγορά εργασίας, όπως παλιά; 


κ. Αντωνίου: Ναι, αυτός είναι ο κύριος λόγος. Τώρα πια δεν κάνεις πάντα το επάγγελμα 
που σπούδασες. Επίσης ο επαγγελματικός προσανατολισμός στο σχολείο 
δεν βοηθά πολύ. Έτσι πολύ συχνά οι µαθητές περνούν σε µια σχολή που 
τελικά δεν τους αρέσει καθόλου. Πώς μπορείς να πετύχεις επαγγελματικά σε 
κάτι που δεν αρέσει σε εσένα τον ἰδιο; 

Οι Φοιτητές προτιμούν οργανωμένα γραφεία συμβούλων. Πιστεύουν πως 
έτσι θα ψάξουν αποτελεσματικά δουλειά και δεν θα κάνουν κινήσεις που δεν 
χρειάζονται. Αυτά τα γραφεία οργανώνουν σωστά το βιογραφικό τους και 
κάνουν μαθήματα για τη συνέντευξη που ίσως δώσουν σε κάποιον εργοδότη. 

Δημοσιογράφος: Ζούμε στην εποχή της οικονοµικής Κρίσης. Πόσο δύσκολα είναι τα 
πράγματα για έναν νέο άνθρωπο που βγαίνει τώρα στην αγορά 
εργασίας; 


κ. Αντωνίου: Δυστυχώς η ανεργία των νέων είναι µια πραγματικότητα για τη χώρα µας. 
Ωστόσο, η ελληνική αγορά εργασίας ήταν πάντα περιορισμένη και δύσκολη. 
Άρα δεν άλλαξαν πολλά πράγματα από την κρίση. Ο δυναμισμός, η επιμονή, 
η θετική σκέψη και η αυτοπεποίθηση είναι τα Κλειδιά της επιτυχίας για 
εκείνους που θέλουν να κάνουν τα επαγγελματικά τους όνειρα 
πραγματικότητα. 


Δημοσιογράφος: Ποια επαγγέλματα αντιμετωπίζουν δυσκολίες από την κρίση; 


κ. Αντωνίου: Όλα. Περισσότερο όµως οι κατασκευές, ο τουρισμός, η βιομηχανία και το 
εμπόριο. 


Δημοσιογράφος: Κύριε Αντωνίου, σας ευχαριστούμε πολύ που ήσασταν εδώ αλλά και για 
τις πολύ σημαντικές πληροφορίες που µας δώσατε. 


κ. Αντωνίου: Κι εγώ σας ευχαριστώ. Καλή σας µέρα και καλή συνέχεια στην εκπομπή σας. 

ΕΝΟΤΗΤΑ 9 


Από Μάρτη καλοκαίρι και από Αύγουστο χειμώνα 


(4 2, 15 


Δημοσιογράφος: Κυρίες και κύριοι, καλησπέρα σας. Καλωσορίζουμε τους σημερινούς µας 
καλεσμένους, τον κύριο Αναστασίου και την κυρία Μάνεση. Θα 
μιλήσουμε για ἑνα πολύ σηµαντικό θέμα για όλους µας, τη μόλυνση στο 
περιβάλλον. 

Κυρία Μάνεση, ας ξεκινήσουμε µε σας. Πείτε µας πού οφείλεται η 
μόλυνση του αέρα; 


κ Μάνεση: Όταν μιλάμε για μόλυνση του αέρα αναφερόμαστε στα τοξικά αέρια που 
υπάρχουν στην ατμόσφαιρα. Τα τοξικά αέρια παράγονται από τα εργοστάσια 
και τα αυτοκίνητα µε τα καυσαέριά τους. Επίσης παράγονται ακόµη και µέσα 
στα σπίτια. Ο καπνός του τσιγάρου, η μυρωδιά της φρέσκιας µπογιάς είναι 
επικίνδυνα και πρέπει να τα αποφεύγουμε. 


Δημοσιογράφος: Εκτός από τη ρύπανση στην ατμόσφαιρα, τα τελευταία χρόνια γίνεται 
λόγος και για την αλλαγή κλίματος στον πλανήτη µας. Τι µπορείτε να 
μας πείτε για αυτό το θέμα, κύριε Αναστασίου; 


κ. Αναστασίου: Καλησπέρα και από μένα. Δεν είναι η πρώτη φορά που αλλάζει το κλίμα 
της γης. Αυτή η αλλαγή, όµως, είναι διαφορετική από τις προηγούμενες. 
Γίνεται πολύ γρήγορα και είναι πάρα πολύ µεγάλη. Και φυσικά ευθύνεται 
ο άνθρωπος γι αυτό. Οι διάφορες δραστηριότητές του προκαλούν το 
"φαινόμενο του θερμοκηπίου». Η γη γίνεται όλο και πιο θερμή και το 
κλίμα της αλλάζει. Εξαιτίας της αύξησης της θερμοκρασίας λιώνουν οι 
πάγοι στους πόλους της γης και αυξάνονται οι ισχυρές καταιγίδες και οι 
τυφώνες. Σε κάποιες περιοχές παρουσιάζονται πλημμύρες που 
καταστρέφουν τις αγροτικές καλλιέργειες. Αντίθετα, σε άλλες περιοχές 
του πλανήτη επικρατεί έντονη ξηρασία και αυξάνονται οι πυρκαγιές στα 
δάση και ἐτσι μειώνεται το οξυγόνο που παράγουν. Όλα τα παραπάνω 
απειλούν το οικοσύστημα και πολλά είδη ζώων κινδυνεύουν µε 
εξαφάνιση. 


Δημοσιογράφος: Μάλιστα. Με το νερό τι συμβαίνει; Πόσο έχει προχωρήσει η μόλυνση; 


κ. Αναστασίου: Για εκατομμύρια χρόνια το νερό ανακυκλώνεται από την ίδια τη φύση. 
Όμως, τώρα το νερὀ μολύνεται καθημερινά. Οι βιομηχανίες και οι 
άνθρωποι ρίχνουν χημικά απόβλητα και σκουπίδια στα ποτάμια, τις λίμνες 
και τη θάλασσα. Ακόμη και τα φυτοφάρμακα που πέφτουν στο έδαφος 
καταλήγουν στο νερὀ και φυσικά το μολύνουν. 


Δημοσιογράφος: Και για τη μόλυνση στο έδαφος, τι έχετε να µας πείτε εσείς, κυρία 
Μάνεση; 


κ Μάνεση: Το έδαφος μολύνεται πολύ από τα σκουπίδια που παράγει καθένας από µας. 
Στον πλανήτη µας ζουν 7 δισεκατομμύρια άνθρωποι. Καθημερινά πετάµε 

αποφάγια, πλαστικά, χάρτινες συσκευασίες, κουτάκια από αλουμίνιο, είδη 
από γυαλί, χρησιμοποιημένες μπαταρίες και πολλά άλλα. 

Πού καταλήγουν όλα αυτά; Στους κάδους απορριμμάτων και μετά στις 
χωματερές. Δυστυχώς, όµως, δεν λειτουργούν όλες οι χωματερές µε τον 
καλύτερο τρόπο µε αποτέλεσμα να γίνονται εστίες μόλυνσης και να 
καταστρέφουν το έδαφος. 


Δημοσιογράφος: Κυρία Μάνεση, κύριε Αναστασίου, σας ευχαριστούμε πολύ και τους δύο 
για αυτή την πολύ ενδιαφέρουσα συζήτηση. 

